Kvæsma Fotballklubb

Historie

Kvæsma ble etablert 7. juli 2001 av Chris Jakobsen, Vegard Viken, Espen Stagrum, Vegard Johnsen, Bård Martinussen og Mats Pedersen.

Tidlige år (2001-2004)

Kvæsma gjorde sin debut som lag i flere artigfotballturneringer i Skarphallen vinteren 2001/02. Mats Pedersen scoret kampens eneste mål i kampen mot Bak Mål, i det som ble tidenes første seier.
Sesongen 2002 spilte Kvæsma for første gang organisert fotball, da i bedriftsserien, 4. divisjon. 21.05.2002 endte første kamp i serien med tap 5-4 for Kaldslettveien, der Remy Kvande for øvrig scoret hat-trick. Første seier kom en uke senere da TIF 2002 ble beseiret 2-1 etter to scoringer fra Daniel Woll. Debutsesongen i bedriftsserien endte med en 9.-plass av 12 deltagende lag. Toppscorer ble Vegard Johnsen med 9 fulltreffere.
Førseganstjeneste på store deler av stallen satte en stopper for seriespill både i 2003 og 2004. Deltok kun i en uoffisiell turnering kalt Fargerik Fotball på sommeren 2003. Kvæsma spilte sin første Coca-Cola Cup i desember 2004. Ellers ingen offisielle kamper disse to årene.

Nye Kvæsma (2005-2007)

I 2005 var Kvæsma tilbake i bedriftsserien etter to års fravær. Seriegull i 3.divisjon og en målforskjell på 66-14 ble resultatet i comeback-sesongen. Toppscorer ble Joakim Bjørnsborg med 16 scoringer. I tillegg deltok Kvæsma i 4 Coca-Cola Cuper dette året.
Året etter havnet Kvæsma på en trygg plassering midt på tabellen i 2.divisjon bedrift. Kvæsma deltok også i samtlige Coca-Cola Cuper dette året, samt TBIK Cup.
Kvæsma på tur utenbys for første gang i 2007, i Ica Cup i Narvik. Middels sesong i seriespill i bedriften, med en trygg plassering midt på tabellen i den vanskelige andresesongen. Cupen gikk bedre og endte til slutt med sølv. I tillegg deltok Kvæsma i Coca-Cola Cuper på vinteren.

Nedgangsår (2008-2009)

I løpet av vinteren 2007/2008 ble det etter hvert klart at frafallene ble større enn tilskuddene, slik at Kvæsma ikke kunne stille lag i bedriftsserien 2008. Eneste aktivitet dette året var i november i Coca-Cola Cup. Heller ikke i 2009 ble det deltakelse i bedriftsserien, og heller ikke i noen andre turneringer. 2009 går dermed inn i historien som det mest inaktive året i klubbens historie. 11. mars 2009 ble også Kvæsma Bedriftsidrettslag offisielt nedlagt.

Comeback (2010-2011)

Kvæsma Fotballklubb stiftes 7. november 2010, og oppbyggingen fra kompisklubb til fotballklubb er i gang. Deltar i TBIK Cup i november, hvor blant annet Vegard Johnsen rundet 50 mål og Chris Jakobsen rundet 100 kamper.
Sesongen 2011 blir brukt som oppstartsår i bedriftsserien, 3.divisjon. Kvæsma ender på toppen av tabellen, mens Jørgen Hagerup blir toppscorer med 11 mål.

Kvæsma Fotballklubb (2012-)

Sesongen 2012 spilte Kvæsma Fotballklubb for første gang 11'er-fotball i 6.divisjon avdeling Troms. Kvæsma endte på en 4.-plass av seks deltakende lag. Toppscorer ble Steffen Leiknes med 15 scoringer.
Andre sesong i 6.divisjon endte med en 2.-plass i en sesong der Simon Christiansen ble toppscorer med 14 scoringer.
Kvæsma endte sesongen 2014 på en 3.-plass. Simon Christiansen ble igjen toppscorer, denne gangen med 19 scoringer.
Oppholdet i 5.divisjon ble med en sesong, etter at 7.-plassen ga nedrykk. Toppscorer ble Jørgen Hagerup med 7 scoringer.
I 2016 var Kvæsma tilbake i 6.divisjon igjen. Klubben endte da på en 3.plass. Aslak Sokki ble mestscorende med sine 7 fulltreffere.
2017 resulterte i nok en 3.plass. Simon Christiansen ble toppscorer for tredje gang, denne gangen med 15 scoringer.
2018 endte med en 3.plass for tredje år på rad. Roy Knutsen scoret 11 mål og ble dermed toppscorer.

Divisjonsfotball

2.-plass, 6.divisjon (2013)
3.-plass, 6.divisjon (2014, 2016, 2017, 2018)
7.-plass, 5.divisjon (2015)
Vinner, playoff 6.divisjon (2014)

Bedriftsfotball

1.-plass, bedriftsserie (2005, 2011)
2.-plass, bedriftscup (2007)

Annet

Kåret til Norges fineste drakt av Nordicbet i 2016.

5.divisjon

2015

6.divisjon

2012, 2013, 2014, 2016, 2017, 2018

Bedriftsfotball

2002, 2005, 2006, 2007, 2011

Andre turneringer

Coca-Cola Cup (2004, 2005, 2006, 2007, 2008), TBIK Cup (2006, 2007, 2010, 2011), Ica/Rema Cup, Narvik (2007, 2011, 2012, 2013), Best Cup, Storelva (2007), Bedriftsserie 5-a-side (2010/11), The Ribbz (2014, 2016)

Ved serieslutt 2018

Største seier: 14-2 mot Ramfjord 2 (2014)
Største tap: 0-8 mot Nordreisa (2015)
Flest mål i en sesong: Simon Christiansen, 19 (2014)
Flest mål i en kamp: Steffen Leiknes, 7 (2012)
Flest kamper, divisjonsfotball: Thomas Edvardsen, 91
Flest mål, divisjonsfotball: Simon Christiansen, 64
Flest kamper totalt, alle turneringer: Vegard Johnsen, 186
Flest mål totalt, alle turneringer: Vegard Johnsen, 80
Spillere med over 100 kamper: Vegard Johnsen (186), Espen Stagrum (170), Chris Jakobsen (137) og Thomas Edvardsen (115).
Spillere med over 50 kamper: Stig Larsen (96), Frank Wikran (94), Ståle Richardsen (88), Simon Christiansen (88), Jørgen Hagerup (87), Vegard Bakkejord (81), Robert Nilsen (78), Espen Lyngmo (70), Knut Martin Karlsen (65), André Sørensen (64), Ronny Josefsen (63), Marc Lalande (56), Kristian Sørensen (55), Roy Knutsen (53) og Marius Tønnessen (51).
Spillere med over 50 mål: Vegard Johnsen (80), Simon Christiansen (66) og Frank Wikran (55).